Tónleikaröð Syngjandi kvenna á Vesturlandi er hafin Um 90 konur víðsvegar af Vesturlandi kyrjuðu fagra söngva á tónleikum í Hjálmakletti í Borgarnesi í gær . Tónleikarnir mörkuðu lok æfingabúða sem fóru fram í Hjálmakletti um helgina undir stjórn Kristjönu Stefánsdóttur jazzsöngkonu en voru um leið upphaf tónleikaraðar söngkvennanna sem verða á eftirtöldum stöðum á næstu dögum : Stykkishólmskirkju fimmtudaginn 7. mars kl. 20 , Vinaminni á Akranesi föstudaginn 8. mars kl. 20 og í Fríkirkjunni í Reykjavík laugardaginn 9. mars kl. 17 . Kristjana syngur einsöng með hinum syngjandi konum við undirleik hljómsveitar sem skipuð er þeim Einar Þór Jóhannssyni á gítar , Kjartani Valdimarssyni á píanó , Sigurði Jakobssyni á bassa og Sigurþóri Kristjánssyni á trommur . Stjórnandi tónleikanna er Zsuzsanna Budai . Á efnisskránni eru hress og skemmtileg lög úr öllum áttum . Það er Freyjukórinn í Borgarfirði sem stendur fyrir tónleikaröðinni sem nýtur styrks Menningarráðs Vesturlands og Borgarbyggðar .